Държавен вестник, бр. 89, 2017 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  89
ната социална оценка на потребностите на 
лицето и предложение за социалните услуги, 
които са в съответствие с идентифицираните 
потребности, с желанието и с личния избор 
на лицето, при спазване на чл. 16, ал. 2 от 
Закона за социално подпомагане.
(8) В случай че лицето не приема препо­
ръчаните социални услуги, това се отразява 
в доклада по ал. 7.
(9) Лице, пострадало от домашно насилие 
или жертва на трафик, се настанява незабавно 
в кризисен център независимо от настоящия 
му адрес, като дирекция „Социално подпо­
магане“ по местонахождението на центъра 
предприема действия за подготовка на доклада 
по ал. 7. Когато лицето се придружава от дете 
и е негов родител или настойник, детето се 
настанява заедно с него.
(10) Когато лицето, пострадало от домашно 
насилие или жертва на трафик, е бременна 
жена или майка на дете, ненавършило три го­
дини, и е в риск да изостави детето си, тя 
се настанява незабавно в кризисен център 
или в звено „Майка и бебе“ заедно с детето. 
В случай че майката е придружена от друго 
свое дете – навършило три години, то също 
се настанява заедно с нея.
(11) Лице в състояние на криза от социален 
характер се настанява незабавно в социална 
услуга, подходяща да отговори на неговите 
потребности, независимо от настоящия му 
адрес, като дирекция „Социално подпомагане“ 
по местонахождението на услугата предприе­
ма координирани действия за подготовка на 
доклада по ал. 7.
(12) При непосредствена опасност за живота 
на лицата, настанени по реда на ал. 9 и 10, и 
на техните деца доставчикът на социалната 
услуга уведомява органите на Министерството 
на вътрешните работи по местонахождение 
на кризисния център или на звеното „Майка 
и бебе“.
(13) Когато настаняването на лицата по 
ал. 9, 10 и 11 се извършва от доставчик на 
социалната услуга по чл. 40, ал. 1, т. 2 и 3, 
той уведомява незабавно органите на Минис­
терството на вътрешните работи и дирекция 
„Социално подпомагане“.“
§ 5. Член 40а се изменя така:
„Чл. 40а. (1) Настаняването в специализира­
ни институции и социални услуги в общността 
от резидентен тип, когато са делегирани от 
държавата дейности и местни дейности, се 
извършва със заповед съответно на:
1. директора на дирекция „Социално под­
помагане“ – за делегираните от държавата 
дейности;
2. кмета на общината или на оправомо­
щено от него длъжностно лице – за местните 
дейности.
(2) Извън случаите по ал. 1 предоставянето 
на социални услуги в общността, когато са 
делегирани от държавата дейности и местни 
дейности, се извършва с направление, изда­
дено съответно от:
1. директора на дирекция „Социално под­
помагане“ – за делегираните от държавата 
дейности;
2. кмета на общината или от оправомоще­
но от него длъжностно лице – за местните 
дейности.
(3) Заповедите по ал. 1 и направленията 
по ал. 2 се издават въз основа на доклада 
по чл. 40, ал. 7 при наличие на свободни 
места и се съобщават писмено на лицата в 
14-дневен срок от издаването им, като могат 
да се обжалват по реда на Административ­
нопроцесуалния кодекс. 
(4) Доставчик на социална услуга, когато 
е делегирана от държавата дейност, не може 
да откаже настаняване/ползване на услугата 
на лице, насочено от дирекция „Социално 
подпомагане“ по реда на ал. 1, т. 1 и ал. 2, 
т. 1 или по реда на Закона за закрила на 
детето, ако услугата отговаря на нуждите 
на лицето с оглед на предоставяните в нея 
дейности и нейния профил и ако в услугата 
има свободни места.
(5) Отчитането на заетостта на социална 
услуга, когато е делегирана от държавата 
дейност, се извършва въз основа на брой 
сключени договори след издадени заповеди/
направления по реда на ал. 1, т. 1 и ал. 2, т. 1. 
(6) Заповедите и направленията по ал. 3 
са валидни за срок един месец от датата на 
писменото им съобщаване на лицето. Срокът 
на валидност може да се удължи до три месеца 
в случаите на болнично лечение на лицето.
(7) В случаите, когато няма свободни 
места в социалната услуга, която отговаря на 
нуждите и желанията на лицето, то се вписва 
в регистъра на чакащите за настаняване/
ползване на социална услуга от органите по 
чл. 40, ал. 1, т. 1 и 2.
(8) Предоставянето на социални услуги 
за деца се извършва по реда на Закона за 
закрила на детето и Правилника за прила­
гане на Закона за закрила на детето, приет 
с Постановление № 153 на Министерския 
съвет от 2003 г. (обн., ДВ, бр. 66 от 2003 г.; 
изм. и доп., бр. 24 от 2004 г., бр. 31 от 2005 г., 
бр. 93 от 2006 г., бр. 84 от 2007 г., бр. 57 от 
2009 г., бр. 68 от 2012 г., бр. 89 от 2016 г. и 
бр. 34 и 79 от 2017 г.).“
§ 6. Член 40б се изменя така:
„Чл. 40б. (1) Доставчикът на социални 
услуги организира извършването на индиви­
дуална оценка на потребностите от подкрепа 
и подготовката на индивидуален план за 
подкрепа на всяко лице, насочено по реда 
на чл. 40а, в срок до 20 работни дни от пос­
тъпването на лицето в услугата.